
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9114-…/2014
Előterjesztést készítette: Horinka László polgármester
Előterjesztés elkészítésének időpontja: 2014. december 11.
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: Szerviz árajánlatok (4 db); megtérülési kalkuláció
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

11. napirendhez

Tárgy: Ford Focus személygépkocsi cseréje
Tisztelt Képviselő-testület!
Az Önkormányzat és a Polgármesteri Hivatal (ezeken belül elsősorban a polgármester) feladatainak ellátásához eddigiekben használt Ford Focus gépkocsi további üzemeltetése nem gazdaságos. 
A gépkocsi 10 éves, 200 ezer km-t futott. Mai piaci értéke kb. 700 ezer Ft. Ugyanakkor több olyan javítást kellene elvégezni rajta, amelyek összességében kb. 700 ezer Ft-ba kerülnének (árajánlatok csatolva). Ezek közül a műszaki vizsgáztatás költségei nem kerülhetők el, mivel december 14-én jár le a forgalmi engedélye a gépkocsinak. 

Javaslom tehát a gépkocsi cseréjét.

Olyan gépkocsi vásárlását javasolom, amelynek katalógus szerinti vegyes üzemanyag fogyasztása nem magasabb, mint 4,0 liter/100 km, és a Ford beszámításával nem kerül többe 5 millió Ft-nál.

Ezen paraméterek teljesülése esetén ugyanis a gépkocsi vásárlásával összefüggésben felmerülő költség 8-10 éven belül megtérül, egyrészt a jelentősen alacsonyabb üzemanyag fogyasztásból, másrészt a lényegesen alacsonyabb szerviz költségből adódóan.

A gépkocsi jellemzően évi 30 ezer km-t fut. A 2,3-2,5 literes fogyasztáskülönbségből adódóan az Önkormányzat éves üzemeltetési költsége 300 ezer Ft-tal csökken. A jelenleg 10 éves gépkocsi éves szervizköltsége további 150-200 ezer Ft-tal haladja meg egy új autó szervizköltségét. Belátható tehát, hogy maximum 5 millió Ft ráfordítása mellet egy alacsony fogyasztású új gépkocsi beszerzésével a beruházás 8-10 éven belül megtérül. 

Amennyiben az üzemanyag éves áremelkedését 5%-kal kalkuláljuk és a szervizköltség növekedéssel is számolunk, úgy kb. 9 éven belül térül meg a ráfordításunk. Ha a gépkocsi maradványértékét is figyelembe vesszük, akkor pedig már a 7. évben megtérül a döntés, amit most kell meghoznunk.
Kérem az előterjesztés szíves megtárgyalását, és döntésük meghozatalát.
…/2014. (XII. 18.) ÖKT határozati javaslat
Sülysáp Város Önkormányzatának Képviselő-testülete 
1./ úgy dönt, hogy az önkormányzati és hivatali feladatok ellátásához használt Ford Focus tipusú személygépkocsi beszámításával egy új, gazdaságosabban üzemeltethető gépkocsit vásárol. Az új gépkocsi vegyes üzemanyag fogyasztásának katalógus szerinti normája nem lehet magasabb mint 4,0 liter/100 km.

2./ A gépkocsi megvásárlásához 5 millió Ft-ot a költségvetés általános tartalékának terhére biztosít.

3./ Felhatalmazza a polgármestert a gépkocsi kiválasztására és megvásárlására.

Határidő: azonnal
Felelős: polgármester
Sülysáp, 2014. december 11.

Horinka László s.k.


polgármester
Láttam! 
Sülysáp, 2014. december 11.

Tóth Krisztina s.k.
jegyző

